
NORGES TEKNISK-NATURVITENSKAPELIGE UNIVERSITET (NTNU)

AVTALE VED OPPTAK TIL ORGANISERT DOKTORGRADSUTDANNING  (PhD) AVTALEN BESTÅR AV DELENE A, B OG C

Vedtatt av Styret ved NTNU 22.05.2003.

DEL A: 

GENERELL DEL

§ 1 FORMÅL

Avtalen gjelder kandidater som gjennom enkeltvedtak er tatt opp til organisert doktorgradsutdanning som skal lede fram til graden philosophiae doctor (PhD). Avtalen har som formål å sikre gjennomføring av doktorgradsutdanningen, og regulere partenes rettigheter og plikter under gjennomføringen, innenfor rammen av lover, forskrifter og opptaksvedtaket. 

§ 2 OPPTAKSVEDTAKET

Avtalen er inngått mellom: 

Kandidat: ______________________________________________________________________

som _________(dato) er tatt opp ved doktorgradsstudiet for 

graden philosophiae doctor (PhD)________________________ 

ved ________________________________________________________/(fakultet, NTNU)

___________________________________________________________(institutt) 

§ 3 AVTALENS VARIGHET

Avtalen gjelder f.o.m. ____________________________ t.o.m. ____________________________.

Avtaleperioden forlenges automatisk for permisjoner som er hjemlet i lov, i hovedtariffavtalen eller i hovedavtalen for statsansatte. 

Avtalen kan i særlige tilfeller avsluttes før avtalt tid jf. § 12. 

§ 4 PLAN FOR OPPLÆRINGSDELEN OG AVHANDLINGEN

Kandidaten skal i avtaleperioden gjennomføre en doktorgradsutdanning som består av en opplæringsdel og et forskningsarbeid/prosjekt. Doktorgradsutdanningen skal lede fram til ferdigstillelse av en vitenskapelig avhandling med arbeidstittel: 

________________________________________________________________________.

Plan for doktorgradsutdanningen fremgår av opptaksvedtaket, de krav som er satt i Forskrift for graden philosophiae doctor ved NTNU av 22.05.03, gjeldende studieplan og kandidatens godkjente plan for opplæringsdelen og forskningsarbeidet.

§ 5 VEILEDNING UNDER UTDANNINGEN

PhD-forskriften § 6 forutsetter at det inngås en egen avtale blant annet om faglig veiledning under doktorgradsutdanningen. Avtalen om faglig veiledning følger denne avtale som Del B.

Eventuelle endringer i veiledningsavtalen vil fremgå av Del B.

§ 6 FINANSIERING OG TILSETTING UNDER DOKTORGRADSUTDANNINGEN

Doktorgradsutdanningen gjennomføres med finansiering eller tilsettingsforhold som angitt i det følgende: 

Finansiering: 

Kandidaten er finansiert av (institusjon/finansieringskilde): __________________________

for perioden f.o.m. _________________________ t.o.m. ___________________________ .

Eventuelle vilkår knyttet til finansieringen: _______________________________________

 _________________________________________________________________________ .            

Tilsetting i stilling: 

Kandidaten er tilsatt i stilling som: ______________________________________________

ved _____________________________________________________________ (institusjon).

Vilkår knyttet til tilsetting med pliktarbeid:

Pliktarbeidet utføres ved: ____________________________________________ (arbeidssted)

Pliktarbeidet utgjør i prosent av arbeidstid: ______________________________ %

Andre vilkår knyttet til tilsettingen: ______________________________________________.

Ved tilsetting i stilling som stipendiat der universitetet er arbeidsgiver inngås det egen avtale som regulerer arbeidsforholdet. For øvrig gjelder retningslinjer for tilsetting i stilling som stipendiat ved universiteter og høgskoler, fastsatt av Utdannings- og forskningsdepartementet den 10.06.2003, med utfyllende bestemmelser. 

§ 7 AVTALE MED EKSTERN INSTITUSJON

Hvor ekstern institusjon bidrar til gjennomføring av doktorgradsutdanningen ved tilsetting av kandidat med annen finansiering, eller ved å stille arbeidsplass til rådighet for doktorgradskandidater, gjelder bestemmelsene i inngått institusjonsavtale mellom institusjon som gir doktorgradsutdanning og ekstern institusjon. Den eksterne institusjonsavtalen følger denne avtale som Del C.

§ 8 ARBEIDSPLASS

Kandidaten gis arbeidsplass ved __________________________________________________

                     (institutt/ekstern institusjon).

§ 9 UTSTYR

Kandidaten skal ha til disposisjon nødvendig utstyr for gjennomføring av forskningsprosjektet. Avgjørelsen av hva som anses som nødvendig utstyr tas av institutt/fakultet. For kandidater med ekstern finansiering og/eller arbeidsplass forhandles det frem en avtale i forbindelse med det enkelte forskningsprosjekt. 

Universitetet inngår særskilte avtaler om rett til disposisjon av nødvendig utstyr for kandidater som er eksternt finansiert eller har arbeidsplass utenfor institusjonen. Universitetets plikt til å stille til disposisjon nødvendig utstyr for disse kandidatene fremgår av Del C.

Universitetet inngår særskilt avtale med finansieringskilde/finansierende enhet og/eller den som stiller arbeidsplass til rådighet, vedrørende andre særlige driftskostnader, se denne avtalens Del C.

Avtaler som nevnt i annet og tredje ledd skal foreligge på det tidspunkt opptaksvedtaket for den aktuelle kandidaten fattes, eller umiddelbart etterpå.

Andre særlige vilkår: __________________________________________________________


____________________________________________________________________________

§ 10  OPPHAVS- OG PATENTRETTIGHETER, RETTIGHETER TIL BRUK AV RESULTATER

Dersom kandidaten er eneforfatter av doktorgradsavhandlingen har vedkommende alene opphavsretten til verket.

Dersom doktorgradsavhandlingen består av en artikkelsamling og et sammendrag vil kandidaten alene ha opphavsretten til de deler som er resultatet av vedkommendes selvstendige skapende innsats.

Artikler skrevet av flere uten at det er mulig å skille den enkeltes bidrag ut som eget verk, vil være fellesverk. For slike artikler har forfatterne i fellesskap opphavsrett.

De deler av doktorgradsavhandlingen som kandidaten alene har opphavsrett til, samt andre faglitterære verk som er resultat av arbeidet med avhandlingen og som kandidatene alene har opphavsrett til, kan vederlagsfritt benyttes ved fremstilling av kopier til bruk i universitetets undervisnings- og forskningsvirksomhet. Ved slik bruk skal kandidaten navngis slik lovgivning og god skikk tilsier.

Det kan ikke legges restriksjoner på publisering av en doktorgradsavhandling. 

Hvis doktorgradskandidaten er tilsatt ved NTNU og under utførelsen av avhandlingen gjør en patenterbar oppfinnelse, skal skriftlig melding om oppfinnelsen gis til NTNU uten unødig opphold i samsvar med Lov om retten til oppfinnelser som er gjort av arbeidstakere av 17.04.1970 § 5. Er oppfinnelsen frembrakt i samarbeid med veileder, se Del B, § 6.

For doktorgradskandidater som ikke er tilsatt, kan NTNU på samme måte som overfor tilsatte, kreve retten til oppfinnelser helt eller delvis overført til seg i samsvar med Lov om retten til oppfinnelser som er gjort av arbeidstakere.

§ 11 INFORMASJONSPLIKT OG OPPFØLGINGSANSVAR UNDER GJENNOMFØRING AV DOKTORGRADSUTDANNINGEN

Partene i Del A plikter å gi hverandre løpende informasjon om alle forhold av betydning og gjennomføring av doktorgradsutdanningen. Partene plikter aktivt å følge opp forhold som kan medføre fare for forsinket eller manglende gjennomføring av doktorgradsutdanningen, slik at utdanningen, så langt som mulig, kan bli gjennomført.

§ 12 AVSLUTNING AV ORGANISERT DOKTORGRADSUTDANNING FØR 

AVTALT TID

1. Frivillig avslutning 
Partene kan, på kandidatens eller de andre parters initiativ, avtale at den organiserte doktorgradsutdanningen avsluttes før avtalt tid. Ved slik frivillig avslutning av doktorgradsutdanningen skal det ved egen avtale fastsettes hvordan partene ordner spørsmål knyttet til eventuelle tilsettingsforhold, finansiering, rettigheter til resultater m.v.

Ved frivillig avslutning som skyldes kandidatens ønske om å skifte prosjekt eller overgang til annet program, skal kandidaten søke nytt opptak på grunnlag av det nye prosjektet. Overgang til fri grad (dr.philos.) er å betrakte som frivillig avslutning.

2. Tvungen avslutning

Fakultetet kan beslutte tvungen avslutning før avtalt tid av den organiserte doktorgradsutdanningen kandidaten er tatt opp til. Slik tvungen avslutning kan besluttes hvis en eller flere av følgende forhold foreligger:

a. Gjentatte og vesentlige brudd fra kandidatens side av informasjons,- oppfølgings- eller rapporteringsplikten, se denne avtalens § 11 og PhD-forskriften § 9. 

b. Vesentlig forsinkelse i fremdriften av forskningsprosjektet av en slik art at det skaper begrunnet tvil om kandidaten vil kunne fullføre prosjektet innenfor avtalt tid. For å danne grunnlag for tvungen avslutning må den vesentlige forsinkelsen skyldes forhold som kandidaten selv har herredømme over. 

c. Vesentlig forsinkelse i gjennomføringen av opplæringsdelen, grunnet forhold som kandidaten selv har herredømme over. 

d. Brudd på de forskningsetiske retningslinjer som gjelder for fagområdet. 

e. Opptreden fra en kandidat som bryter med den tillit som må foreligge mellom universitet og kandidat under gjennomføringen, herunder straffbare forhold knyttet til gjennomføringen av doktorgradsutdanningen. 

Vedtak om tvungen avslutning fattes av fakultetet etter innstilling fra instituttet.

Dersom doktorgradskandidaten er tilsatt, kan avtalen kun avsluttes dersom vilkårene i tjenestemannsloven er oppfylt.

§ 13 AVSLUTTENDE BESTEMMELSER

Denne avtalen er inngått innenfor rammene av de til enhver tid gjeldende regler for forskerutdanning. 

Partene har fått én original hver av avtalen. Universitetets original arkiveres ved fakultetet.

_______________________________, den _____/_____ 20_____.

_______________________________ _________________________________

doktorgradskandidat                                                   institutt

_______________________________

fakultet, NTNU 

ENDRINGER OG PRESISERINGER AV AVTALEN

Følgende endringer/presiseringer er inntatt i avtalen:

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

___________________________________________________________________________

______________________, den _____/_____ 20_____.

______________________ _______________________ _______________________

doktorgradskandidat                          institutt                                    fakultet

AVTALE VED OPPTAK TIL ORGANISERT DOKTORGRADSUTDANNING (PhD)

AVTALEN BESTÅR AV DELENE A, B OG C

DEL B: 

AVTALE OM FAGLIG VEILEDNING I DOKTORGRADSUTDANNINGEN

Dersom kandidaten har oppnevnt mer enn én veileder, skal dette skjemaet signeres av alle veilederne.

§ 1 FORMÅL

Denne avtalen gjelder veiledning av forskningsprosjekt med arbeidstittelen: 

___________________________________________________________________________, 

og faglig oppfølging av den avtalte plan for doktorgradsutdanningen (jfr. Del A, § 4). 

Avtalen fastsetter partenes rettigheter og plikter vedrørende veiledning i avtaleperioden.

§ 2 AVTALENS PARTER

Avtalens parter er doktorgradskandidaten, veileder(e) og institutt:

Oppnevnt hovedveileder i avtaleperioden er:

_____________________________________________________ (navn)

_____________________________________________________ (fra institutt) 

Oppnevnt biveileder(e) i avtaleperioden er:

_____________________________________________________ (navn)

_____________________________________________________ (fra institutt/institusjon) 

§ 3 PLAN FOR UTDANNINGEN

Til grunn for veiledningen ligger en plan for doktorgradsutdanningen, inntatt i kandidatens søknad om opptak, slik den fremgår av opptaksvedtaket.

§ 4  INFORMASJONSPLIKT

Kandidat og veileder plikter gjensidig å holde hverandre løpende informert om alle forhold av betydning for gjennomføringen av veiledningen. Partene plikter aktivt å følge opp i forhold som kan medføre fare for at veiledningen ikke blir gjennomført slik det er avtalt i § 5 nedenfor. 

§ 5 KANDIDAT OG VEILEDERS PLIKTER VED GJENNOMFØRING AV VEILEDNINGEN

Veileder skal i tillegg til det som er fastsatt i -forskriften

· gi råd om formulering og avgrensing av tema og problemstilling 

· drøfte og vurdere hypoteser og metoder 

· gi hjelp til orientering i faglitteratur og datagrunnlag (bibliotek, arkiv, etc.) 

· drøfte opplegg og gjennomføring av fremstillingen (disposisjon, språklig form, dokumentasjon m.v.) 

· hjelpe med å føre kandidaten inn i relevante vitenskapelige miljøer 

· drøfte resultater og tolkningen av disse 

· gi kandidaten veiledning i forskningsetiske spørsmål knyttet til avhandlingen

Doktorgradskandidat skal:

· legge fram utkast til deler av avhandlingen for veileder. Deler av avhandlingen kan eventuelt legges fram i sammenheng med seminar. 

· i sitt arbeid etterleve forskningsetiske prinsipper som gjelder for fagområdet.

§ 6 OPPHAVS- OG PATENTRETTIGHETER

Dersom kandidaten er eneforfatter av doktorgradsavhandlingen har vedkommende alene opphavsretten til verket.

Dersom doktorgradsavhandlingen består av en artikkelsamling og et sammendrag vil kandidaten alene ha opphavsretten til de deler som er resultatet av vedkommendes selvstendig skapende innsats.

Artikler skrevet av flere uten at det er mulig å skille de enkeltes bidrag ut som eget verk, vil være fellesverk. For slike artikler har forfatterne i fellesskap opphavsrett. 

Hvis doktorgradskandidaten er tilsatt ved NTNU og under utførelse av doktorgradsprosjektet gjør en patenterbar oppfinnelse, skal skriftlig melding om oppfinnelsen gis til NTNU uten unødig opphold i samsvar med Lov om retten til oppfinnelser som er gjort av arbeidstakere av 17.04.1970 § 5. Er oppfinnelsen frembrakt i samarbeid med veileder(e), som er tilsatt ved NTNU, har både doktorgradskandidat og veileder(e) plikt til å gi skriftlig melding om oppfinnelsen til NTNU uten unødig opphold. Doktorgradskandidat og veileder(e)skal sammen fastsette sine respektive andeler i den patenterbare oppfinnelsen.
§ 7 AVSLUTNING AV VEILEDNINGEN

Doktorgradskandidat og veileder kan ved enighet anmode fakultetet om å oppnevne ny veileder for kandidaten. Veileder kan ikke fratre før ny veileder er oppnevnt.

Hvis en doktorgradskandidat eller veileder finner at den annen part ikke etterlever sine forpliktelse etter denne avtalens §§ 4 og 5, plikter den part som hevder at det foreligger brudd på forpliktelser å ta dette opp med den annen part. Kandidat og veileder skal i fellesskap søke å finne en løsning på den situasjonen som er oppstått.

Hvis en doktorgradskandidat eller veileder finner at den annen part ikke oppfyller sine forpliktelser etter denne avtalens §§ 4 og 5, og partene etter drøfting ikke er kommet fram til enighet om hvordan situasjonen skal løses, kan kandidat eller veileder be om å bli løst fra veiledningsavtalen. En anmodning om å bli løst fra veiledningsavtalen skal stiles til ______________________________________________(fakultetet)____________, men sendes via instituttet. 

Kopi av anmodningen sendes av den part som reiser saken til den annen part. 

Beslutningen om å løse doktorgradskandidat og veileder fra veilederavtalen tas av: 

_____________________________________________  (fakultetet)________________. I forbindelse med denne beslutningen skal det besluttende organ påse at doktorgradskandidat skriver under veilederavtale med ny veileder. 

§ 8 TVISTER

Tvister om veileders og kandidats faglige rettigheter og plikter i henhold til denne avtalen kan bringes inn av partene til behandling og avgjørelse ved vedkommende faglige organ ved institusjonen. I denne avtalen er dette organet: 

_________________________________________(fakultetet selv)____________________.

§ 9 AVSLUTTENDE BESTEMMELSER

Denne avtale (Del B) er inngått innenfor rammene av gjeldende regler og retningslinjer for doktorgradsutdanning, herunder PhD-forskriften. Forskningsetiske retningslinjer som er vedtatt av de nasjonale forskningsetiske komitéene, skal være normgivende. Avtalens originaldokumenter arkiveres ved fakultetet. 

______________________, den _____/_____ 20_____.

______________________ _______________________ _______________________

doktorgradskandidat                          hovedveileder                                  institutt

________________________

biveileder 

________________________

biveileder

ENDRINGER OG PRESISERINGER AV AVTALEN

Følgende endringer/presiseringer er inntatt i avtalen:

___________________________________________________________________________

___________________________________________________________________________

___________________________________________________________________________

___________________________________________________________________________

________________________, den _____/_____ 20_____.

______________________ _______________________ _______________________

doktorgradskandidat                         hovedveileder                                  institutt 

________________________

biveileder 

________________________

biveileder 

AVTALE VED OPPTAK TIL ORGANISERT DOKTORGRADSUTDANNING (PhD)

AVTALEN BESTÅR AV DELENE A, B OG C

DEL C: 

AVTALE MELLOM EKSTERN INSTITUSJON OG NORGES TEKNISK-NATURVITENSKAPELIGE UNIVERSITET (NTNU) OM GJENNOMFØRING AV DOKTORGRADSUTDANNING

Dersom det er inngått samarbeid med to eksterne institusjoner (finansierende institusjon og institusjon som tilbyr arbeidsplass), skal det inngås en avtale for hver av institusjonene.

§ 1 AVTALENS PARTER

Denne avtale er inngått mellom: 

_________________________________________________ 

NTNU, heretter kalt Universitet

_________________________________________________

doktorgradskandidat

og 

_________________________________________________ 

(ekstern institusjon, bedrift, heretter kalt Ekstern part)

Det forutsettes at Ekstern part er kjent med avtalens Del A og Del B. 

§ 2 AVTALENS FORMÅL OG VARIGHET

Denne avtalen har som mål å sikre at doktorgradskandidat ______________________________

har tilfredsstillende arbeidsbetingelser for gjennomføring av doktorgradsutdanning- og avhandling. Avtalen fastsetter partenes respektive rettigheter og plikter i avtaleperioden.

Doktorgradskandidatens prosjekt har arbeidstittelen 

_________________________________________________________________________

Plan for utdanningen og avhandlingen fremgår av § 4 i Del A: Generell avtale ved opptak.

Denne avtalen har samme varighet som avtalen mellom doktorgradskandidaten og universitetet (jfr. Del A §3).

Avtalen gis kortere varighet i foregående ledd hvis doktorgradskandidaten frivillig eller tvungent avslutter den organiserte doktorgradsutdanningen før avtalt tid. Hver av partene skal i slike tilfeller søke en ordnet avvikling av sine forpliktelser i forhold til de andre partene. 

§ 3 PARTENES SAMARBEID

Partene forplikter seg til å samarbeide nært om å bidra til gjennomføringen av doktorgradsutdanning nevnt i § 2. Partene plikter gjensidig å holde hverandre informert om alle forhold av betydning for gjennomføringen. Alle forhold knyttet til partenes plikter, slik de er nedfelt i § 4, som kan påvirke gjennomføringen av avtalen eller de nevnte rettigheter og plikter, skal så tidlig som mulig bringes til den annen parts oppmerksomhet. 

Partene plikter, når opplysninger og forhold nevnt i første ledd er brakt til den annen part, aktivt å samarbeide for å finne løsning på de oppståtte problem. 

§ 4 PARTENES RETTIGHETER OG PLIKTER

Universitetet forplikter seg til: 

· å stille veileder(e) for doktorgradskandidaten i den perioden avtalen varer.

· å forestå teoretisk og metodisk skolering innenfor rammen av bestemmelsene i Forskrift for graden philosophiae doctor ved NTNU av 22.05.2003, § 7.3.

Universitetet kan i tillegg:

· tilsette doktorgradskandidaten for den perioden avtalen varer. Tilsettingen skjer i henhold til tjenestemannsloven med forskrifter, retningslinjer for tilsetting av stipendiater fastsatt av Utdannings- og Forskningsdepartementet den 10.06.2003, samt de utfyllende bestemmelser til retningslinjene som gjelder til enhver tid. Ved tilsetting inngås en egen tilsettingsavtale som regulerer tilsettingsforholdet.

· tilby kandidaten arbeidsplass med tilhørende nødvendig utstyr.

Ekstern part forplikter seg til:

· å finansiere doktorgradsutdanningen

og/eller

· tilby kandidaten arbeidsplass med tilhørende nødvendig utstyr.

Ekstern part kan i tillegg: 

· tilsette doktorgradskandidaten for den perioden avtalen varer. Kandidaten skal i tilsettingsperioden være sikret tilfredsstillende arbeidsvilkår, slik at kandidaten sikres en samlet forskerutdanning på 3 årsverk, og slik at forskerutdanningen samlet sett utgjør minst 50% av arbeidstiden. 

· stille veileder for kandidaten i den perioden avtalen varer.

Ekstern part har rett til: 

· vederlagsfri bruk i egen virksomhet av de deler av doktorgradsarbeidet som kandidaten alene har opphavsrett til, se presisering i punkt 7. 

§ 5 UTSTYR

Doktorgradskandidaten skal ha til disposisjon nødvendig utstyr for gjennomføring av forskningsprosjektet, jf. § 9 i avtalens Del A. Avgjørelsen av hva som anses som nødvendig utstyr, og finansieringen av dette tas av institutt/fakultet ved Universitetet i samråd med Ekstern part i forbindelse med det enkelte forskningsprosjekt. Institutt/institusjon hvor kandidaten har sin arbeidsplass er ansvarlig for å oppfylle forpliktelsene på dette området. Universitet og Ekstern part forhandler frem eventuell avtale om finansiering av ekstra midler til utstyr og driftsmidler.

§ 6 TILLEGGSBESTEMMELSER

Doktorgradskandidaten tilsettes ved:____________________________________________________ 

med lønnstrinn ___________________ som brutto for tiden utgjør kr.______________ pr. år/måned i den 

perioden avtalen varer, dvs. for perioden f.o.m. _________________t.o.m. __________________.

Beløpet betales inn månedlig/kvartalsvis/halvårlig på konto nr. ___________________________.

Kandidaten skal i avtaleperioden ha arbeidsplass ved: 

_______________________________________________________ (institusjon)

_______________________________________________________

(avdeling, institutt, fakultet)

Kandidaten vil i avtaleperioden ha behov for ekstra driftskostnader til følgende formål: 

_________________________________________________________, 

De samlede kostnader er beregnet til kr. _________________________, 

som finansieres/stilles til disposisjon av 

_________________________________________________________(Universitetet, Ekstern part) 

§ 7 OPPHAVS- OG PATENTRETTIGHETER, RETTIGHETER TIL BRUK AV RESULTATER 

Dersom kandidaten er eneforfatter av doktorgradsavhandlingen har vedkommende alene opphavsretten til verket.

Dersom doktorgradsavhandlingen består av en artikkelsamling og et sammendrag, vil kandidaten alene ha opphavsrettene til de deler som er resultatet av vedkommendes selvstendig skapende innsats.

Artikler skrevet av flere uten at det er mulig å skille den enkeltes bidrag ut som eget verk, vil være fellesverk. For slike artikler har forfatterne i fellesskap opphavsrett.

De deler av doktorgradsavhandlingen som kandidaten alene har opphavsrett til, samt andre faglitterære verk som er resultat av arbeidet med avhandlingen og som kandidaten alene har opphavsrett til, kan vederlagsfritt benyttes ved fremstilling av kopier til bruk i den eksterne parts virksomhet. Det samme skal gjelde fremføring av verkene for den eksterne parts ansatte (og eventuelt studenter, hvis den eksterne part er en undervisningsinstitusjon) i forbindelse med den eksterne parts vanlige virksomhet. Ved slik bruk av kandidatens publiserte avhandling skal kandidaten navngis slik lovgivning og god skikk tilsier.

Hvis doktorgradskandidaten under utførelsen av avhandlingen gjør en patenterbar oppfinnelse, skal skriftlig melding om oppfinnelsen gis, uten unødig opphold, til den av partene kandidaten har inngått tilsettingsavtale med, i samsvar med Lov om retten til oppfinnelser som er gjort av arbeidstakere av 17.04.1970 § 5. Den andre institusjonsparten skal ha kopi til orientering.

Universitetet har i henhold til avtale med kandidaten rett til vederlagsfri utnyttelse i forsknings- og undervisningsøyemed, jf. Del A § 10. 

Det kan ikke legges restriksjoner på offentliggjøring og publisering av en doktorgradsavhandling, med unntak for en på forhånd avtalt utsettelse av datoen for offentliggjørelse/publisering slik at den Eksterne part kan ta stilling til patentering/kommersialisering. Ekstern part kan ikke stille vilkår om at hele eller deler av doktorgradsavhandlingen ikke skal kunne offentliggjøres eller publiseres. 

§ 8 AVSLUTTENDE BESTEMMELSER

Partene kan ved skriftlig tilleggsavtale foreta endringer eller tilføyelser i denne avtale.

Tvist om forståelsen av denne avtale skal søkes løst ved forhandlinger.

______________________________, den _____/_____ 20_____.

______________________________ _________________________________ 

for NTNU                                                          doktorgradskandidat 

______________________________

for Ekstern part

ENDRINGER OG PRESISERINGER AV AVTALEN

Følgende endringer/presiseringer er inntatt i avtalen:

___________________________________________________________________________

_________________________________________________________________________

__________________________________________________________________________

___________________________________________________________________________

___________________________________________________________________________

___________________________________________________________________________

_______________________________________________________________________

_________________, den _____/_____ 20_____.

______________________________ _________________________________ 

for NTNU                                                       doktorgradskandidat 

______________________________

for Ekstern part

